b'\n_START_ARTICLE_\nManley Augustus Buchanan\n_START_SECTION_\n\xc5\xbdivljenje in delo\n_START_PARAGRAPH_\nBig Youth se je rodil v dru\xc5\xbeini petih otrok. Pri \xc5\xa1tirinajstih je zapustil \xc5\xa1olo. Svoj vzdevek je dobil, ko je delal v hotelu Sheraton v Kingstonu. Z glasbo se je za\xc4\x8del dejavno ukvarjati marca 1971 v sound systemu Lorda Tippertona. Njegova prva uspe\xc5\xa1nica je bila pesem\xc2\xa0\xc2\xbbS 90 Skank\xc2\xab\xc2\xa0iz leta 1972 o japonskem motorju Honda S.90 in o prehitri vo\xc5\xbenji z njim. Njegov prvi album Screaming Target je bil vzor drugim glasbenikom skoraj celo desetletje.'